open-index/open-wikipedia-markdown huggingface dataset:
Λεωνίδας Μωράκης

Ο **Λεωνίδας Μωράκης** ήταν Έλληνας σκοποβόλος.

## Σταδιοδρομία
Συμμετείχε στους Θερινούς Ολυμπιακούς Αγώνες του 1896 στην Αθήνα, αγωνιζόμενος στην σκοποβολή 30 μέτρων με ελεύθερο πιστόλι. Τερμάτισε στην τέταρτη θέση, αν και η βαθμολογία του είναι άγνωστη.

Κατηγορία:Έλληνες αθλητές της σκοποβολής
Κατηγορία:Σκοπευτές στους Θερινούς Ολυμπιακούς Αγώνες 1896
Κατηγορία:Έλληνες σκοπευτές στους Θερινούς Ολυμπιακούς Αγώνες
Μιλτιάδης Ιατρού

Ο **Μιλτιάδης Ιατρού** ήταν Έλληνας ποδηλάτης. Αγωνίστηκε στους Θερινούς Ολυμπιακούς Αγώνες του 1896 στην Αθήνα. 

Ο Ιατρού συμμετείχε στον αγώνα δρόμου, έναν αγώνα 87 χιλιομέτρων με διαδρομή από την Αθήνα στον Μαραθώνα και πίσω. Δεν τερμάτισε στις τρεις πρώτες θέσεις, αν και η ακριβής του θέση μεταξύ της τέταρτης και της έβδομης θέσης είναι ασαφής. 

## Παραπομπές


Κατηγορία:Έλληνες αθλητές της ποδηλασίας
Κατηγορία:Ποδηλάτες στους Θερινούς Ολυμπιακούς Αγώνες 1896
Μαρία Λαζάρου

Η **Μαρία Λαζάρου** (30 Σεπτεμβρίου 1972, Σέρρες) είναι Ελληνίδα πρώην ποδοσφαιρίστρια.

## Σταδιοδρομία σε συλλόγους
Αγωνίστηκε σε πολλούς συλλόγους στην Α' Εθνική. Έκανε, επίσης, και ένα πέρασμα από τη γερμανική Μπούντεσλιγκα, αγωνιζόμενη για τη Ρούμελν-Καλντενχάουζεν.

## Διεθνής σταδιοδρομία
Έχει 111 συμμετοχές με την Εθνική Ελλάδας, συμπεριλαμβανομένων έξι συμμετοχών στους προκριματικούς γύρους του Παγκοσμίου Κυπέλλου Γυναικών του 2003. Επίσης, αγωνίστηκε με την Ελλάδα στους Θερινούς Ολυμπιακούς Αγώνες του 2004 στην Αθήνα.

## Παραπομπές


## Εξωτερικοί σύνδεσμοι

* Προφίλ στο Womensoccer.gr (Archived)

Κατηγορία:Ελληνίδες ποδοσφαιρίστριες
Κατηγορία:Ποδοσφαιρίστριες Εθνικής Ελλάδας
Κατηγορία:Ποδοσφαιριστές ολυμπιακής ομάδας Ελλάδας
Κατηγορία:Ποδοσφαιριστές στους Θερινούς Ολυμπιακούς Αγώνες 2004
Κατηγορία:FIFA Century Club
NucleaRDB

Το **NucleaRDB** είναι μια βάση δεδομένων των πυρηνικών υποδοχέων. Περιέχει δεδομένα σχετικά με τις αλληλουχίες, τους σταθερούς συνδέτες ακολουθίας και τις μεταλλάξεις αυτών των πρωτεϊνών.  

## Δείτε επίσης

* Πυρηνικός υποδοχέας 

## Παραπομπές


## Εξωτερικοί σύνδεσμοι

* https://web.archive.org/web/20120409204749/http://www.receptors.org/nucleardb/ . 
Κατηγορία:Βιολογικές βάσεις δεδομένων
Κατηγορία:Οικογένειες πρωτεϊνών
Κατηγορία:Pages with unreviewed translations
Δήμος Μπούτελ

Ο **Δήμος Μπούτελ** ( , ) είναι ένας από τους δέκα δήμους που αποτελούν την πόλη των Σκοπίων στη Βόρεια Μακεδονία.

Στο κοιμητήριο του Δήμου Μπούτελ βρίσκεται ο τάφος του Γεώργιου Ζορμπά, στον οποίο ο Νίκος Καζαντζάκης βασίστηκε για να δημιουργήσει τον χαρακτήρα Αλέξη Ζορμπά και τη νουβέλα του Βίος και πολιτεία του Αλέξη Ζορμπά.

## Γεωγραφία
Ο Δήμος Μπούτελ συνορεύει με:
*τον Δήμο Γκάζι Μπάμπα στα νοτιοανατολικά,
*τον Δήμο Τσάιρ στα νότια,
*τον Δήμο Κάρπος στα νοτιοδυτικά,
*τον Δήμο Σούτο Ορυζάρι και τον Δήμο Τσούτσερ Σάντσεβο στα βορειοδυτικά,
*τον Δήμο Λίπκοβο στα βόρειανατολικά.

## Παραπομπές

## Εξωτερικοί σύνδεσμοι

*

Κατηγορία:Δήμοι της Βόρειας Μακεδονίας
Κατηγορία:Δήμοι των Σκοπίων
Φιννοουγγρικοί λαοί

Οι **φιννοουγγρικοί λαοί** είναι μια ομάδα λαών που ζει σε περιοχές της Βορειοανατολικής Ευρώπης, της Βόρειας Ασίας και της Λεκάνης των Καρπαθίων και μιλούν φιννοουγγρικές γλώσσες. Εκτός από τους Σαμογέτες, όλες οι υπόλοιπες γλώσσες των φιννοουγγρικών λαών ανήκουν στην ουραλική οικογένεια. Πολλοί φιννοουγγρικοί λαοί ζουν σε περιοχές οι οποίες περιβάλλονται από λαούς που μιλούν γλώσσες άλλων γλωσσικών οικογενειών. Ο όρος "φιννοουγγρικός" είχε αρχικά γλωσσικά και όχι εθνικά πλαίσια. Ωστόσο κατά τον 20ό αιώνα άρχισαν να αναπτύσσονται αισθήματα εθνοτικής αδελφότητας μεταξύ των φιννοουγγρικόφωνων λαών (ιδιαίτερα μεταξύ φιννικών λαών).

Οι τέσσερις πολυπληθέστεροι φιννοουγγρικοί λαοί είναι οι Ούγγροι (13-14 εκατ. άτομα), οι Φινλανδοί (6-7 εκατ. άτομα), οι Εσθονοί (1.1 εκατ. άτομα) και οι Μορδβίνοι (744.000 άτομα). Οι τρεις πρώτοι κατοικούν σε ανεξάρτητα κράτη (την Ουγγαρία, τη Φινλανδία και την Εσθονία αντίστοιχα). Οι Μορδβίνοι κατοικούν κυρίως στη Μορδοβία, μια δημοκρατία εντός της Ρωσικής Ομοσπονδίας.

Αρκετοί φιννοουγγρικοί λαοί έχουν τις δικές τους αυτόνομες δημοκρατίες εντός της Ρωσίας. Αυτοί οι λαοί είναι οι Καρέλιοι (Δημοκρατία της Καρελίας), οι Κόμι (Δημοκρατία των Κόμι), οι Ουντμούρτοι (Δημοκρατία των Ουντμούρτ), οι Μάρι (Δημοκρατία της Μαρί Ελ), και οι Μορδβίνοι (Μόκσα και Έρζυα, στη Δημοκρατία της Μορδοβίας). Οι Χάντι και οι Μάνσι κατοικούν στον Αυτόνομο θύλακα της Χαντιμανσίας της Ρωσίας. Μια υποομάδα των Κόμι, οι Κόμι-Περμιάκ, κατοικούσαν στον αυτόνομο θύλακα Κόμι-Περμιάκ. Σήμερα αυτός ο αυτόνομος θύλακας αποτελεί περιοχή με ειδικό καθεστώς του κράι Περμ.

Η παραδοσιακή περιοχή των αυτοχθόνων Σάαμι είναι το βόρειο τμήμα της Σκανδιναβοφινλανδικής χερσονήσου και η Χερσόνησος της Κόλα στη Βορειοδυτική Ρωσία. Η παραδοσιακή πατρίδα των Σάαμι ονομάζεται και Λαπωνία.

## Διεθνείς Φιννοουγγρικές κοινωνίες
Στις Φιννοουγγρικές χώρες (Φινλανδία, Εσθονία και Ουγγαρία) έχει αναπτυχθεί μια εθνική ταυτότητα, παρόλο που οι τρεις λαοί έχουν διαφορετική καταγωγή, ιστορία και γλώσσα. Το 1992, διοργανώθηκε το 1ο *Παγκόσμιο Συνέδριο των Φιννοουγγρικών Λαών* στο Σικτιβκάρ της Δημοκρατίας των Κόμι, στη Ρωσία. Το 2ο Παγκόσμιο Συνέδριο διοργανώθηκε το 1996 στη Βουδαπέστη, το 3ο Συνέδριο το 2000 στο Ελσίνκι, το 4ο Συνέδριο το 2004 στο Τάλιν, το 5ο Συνέδριο το 2008 στο Χαντιμανσίσκ στη Ρωσία, και το 6ο Συνέδριο του 2012 στο Σιόφοκ στην Ουγγαρία. Το 7ο συνέδριο έλαβε χώρα στο Λάχτι της Φινλανδίας. Τα μέλη της Συμβουλευτικής Επιτροπής των Φιννοουγγρικών λαών περιλαμβάνουν εκπροσώπους των παρακάτω φινοουγγρικών λαών: Έρζυα, Εσθονούς, Φινλανδούς, Ούγγρους, Ινγκριανούς Φινλανδούς, Καρέλιους, Χάντι, Κόμι, Μάνσι, Μάρι, Μόκσα, Νενέτσιους, Κόμι-Περμιάκ, Σάαμι, Καρέλιους του Τβερ, Ουντμούρτιους, Βέπσιους. Θέση παρατηρητή στην επιτροπή έχουν οι εκπρόσωποι των Λιβονίων και των Σέτο.

Το 2007 ο ρώσος πρόεδρος Βλαντιμίρ Πούτιν ήταν ο οικοδεσπότης του 1ου Φεστιβάλ Φιννοουγγρικών λαών. Εκεί τον επισκέφθηκαν η φινλανδή πρωθυπουργός Τάρια Χάλονεν και ο ούγγρος πρωθυπουργός Φέρεντς Γκιουρτσάνι.

## Παραπομπές



Κατηγορία:Πληθυσμιακές ομάδες στην Ασία
Β΄ κατηγορία ΠΟΑΣΠ 2017-18

Η **Β΄ κατηγορία ΠΟΑΣΠ 2017-18** αποτέλεσε ποδοσφαιρική περίοδο της Β΄ κατηγορίας ΠΟΑΣΠ. Το πρωτάθλημα κέρδισε ο .

## Σύστημα διεξαγωγής
Στο πρωτάθλημα της Β΄ κατηγορίας ΠΟΑΣΠ 2017-18 συμμετείχαν 7 ομάδες. Αρχικά, όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Ακολούθως, οι πρώτες 4 στη βαθμολογία έδωσαν μονούς αγώνες (στην έδρα μιας εκ των δύο ομάδων), οι οποίοι προστέθηκαν στην τελική βαθμολογία. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι δύο πρώτες ομάδες προβιβάστηκαν στο πρωτάθλημα Α΄ κατηγορίας ΠΟΑΣΠ 2018-19.

### Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

## Ομάδες, στάδια και τοποθεσίες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τα στάδια που χρησιμοποίησαν

## Βαθμολογία
Η τελική βαθμολογία του πρωταθλήματος ήταν:

Πηγή: 

Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.

## Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:

Πηγή: 

## Παραπομπές


## Δείτε επίσης

* B΄ κατηγορία ΠΟΑΣΠ
* Κύπελλο ΠΟΑΣΠ 2017-18

Κατηγορία:Β΄ κατηγορία ΠΟΑΣΠ
Κατηγορία:Εγχώρια ποδοσφαιρικά πρωταθλήματα 2017–2018
Αριάμνης Α΄ της Καππαδοκίας

Ο **Αρι(αρ)άμνης Α΄ ** (άκμασε 362-350 π.Χ.) από τη Δυναστεία των Αριαραθιδών ήταν σατράπης της Καππαδοκίας (362-350). Ο γιος του Αριαράθης Α΄ έδωσε το όνομα στη δυναστεία.

## Βιογραφία

Ήταν γιος τού Δατάμη σατράπη της Καππαδοκίας υπό την Περσική επικυριαρχία. Αδελφός του ήταν ο Οροφέρνης/Ολοφέρνης. Ο ιστορικός Διόδωρος Σικελιώτης (90-30 π.Χ.) αναφέρει, ότι κυβέρνησε για 50 έτη, αντί των 12 που είναι το ορθό, καθώς ο πατέρας του ήταν σατράπης το διάστημα 385-362 και ο γιος του το 350-331 π.Χ.

## Οικογένεια

Γιος του ήταν ο:

* Αριαράθης Α΄ της Καππαδοκίας π. 404-322 π.Χ., Σατράπης (350-331) και μετά βασιλιάς (331-322) της Καππαδοκίας.

## Παραπομπές



## Πηγές

* Hazel, John; *Who's Who in the Greek World*, "Ariamnes I" (1999)
* Smith, William (editor); *[[Dictionary of Greek and Roman Biography and Mythology]]*, "Ariamnes I", Boston (1867)
* Smith, William "Dictionary of Greek and Roman Biography and Mythology", 1870. https://quod.lib.umich.edu/m/moa/acl3129.0001.001/298

Κατηγορία:Δυναστεία των Αριαραθιδών
Κύπελλο ΠΟΑΣΠ 2017-18

Το **Κύπελλο ΠΟΑΣΠ 2017-18** αποτέλεσε περίοδο του Κυπέλλου ΠΟΑΣΠ. Νικήτρια ήταν η .

## Σύστημα διεξαγωγής
Στο Κύπελλο ΠΟΑΣΠ 2017-18 συμμετείχαν όλες οι ομάδες του πρωταθλήματος Α΄ κατηγορίας ΠΟΑΣΠ 2017-18 και 3 ομάδες από το πρωτάθλημα Β΄ κατηγορίας ΠΟΑΣΠ 2017-18.

Διεξήχθη σε 4 γύρους. Στον Α΄ γύρο, στην προημιτελική φάση και στην ημιτελική φάση έγιναν μονοί αγώνες στην έδρα της ομάδας που είχε κληρωθεί ως γηπεδούχος. Προκρινόταν η νικήτρια ομάδα. ομάδα που πετύχαινε τον μεγαλύτερο αριθμό τερμάτων. Σε περίπτωση ισοπαλία δινόταν ημίωρη παράταση. Αν μετά το τέλος της παράτασης το αποτέλεσμα εξακολουθούσε να ήταν ισόπαλο, η πρόκριση καθοριζόταν με την εκτέλεση πέναλτι. Ο τελικός γινόταν σε ουδέτερη έδρα. 

Η κυπελλούχος ομάδα είχε το δικαίωμα συμμετοχής στο Κύπελλο Κυπελλούχων ΣΤΟΚ 2017-18.

## Α΄ γύρος
Στον Α΄ γύρο συμμετείχαν οι 14 από τις 15 ομάδες του πρωταθλήματος. Μία ομάδα () πέρασε στον επόμενο γύρο χωρίς αγώνα, μετά από κλήρωση. Οι αγώνες πραγματοποιήθηκαν στην έδρα της ομάδας που είχε κληρωθεί ως γηπεδούχος, στις 4 και 5 Νοεμβρίου  2017.




## Προημιτελικά
Στην προημιτελική φάση συμμετείχαν οι ομάδες που προκρίθηκαν από τον Α΄ γύρο και η ομάδα που εξαιρέθηκε από αυτόν. Οι αγώνες έγιναν στις 27 Ιανουαρίου 2018. Οι αγώνες πραγματοποιήθηκαν στην έδρα της ομάδας που είχε κληρωθεί ως γηπεδούχος.




## Ημιτελικά
Στην ημιτελική φάση συμμετείχαν οι ομάδες που προκρίθηκαν από την προημιτελική φάση. Οι αγώνες έγιναν στις 10 και 11 Μαρτίου 2018 στην έδρα της ομάδας που είχε κληρωθεί ως γηπεδούχος.




## Τελικός
Στον τελικό προκρίθηκαν η  και η Γεροσκήπου FC. Ο τελικός διεξήχθη στις 15 Απριλίου 2018 στο .  Στην κανονική διάρκεια ο αγώνας τελείωσε 2-2. Στην ημίωρη παράταση δεν σημειώθηκε κάποια γκολ. Ακολούθως έγινε εκτέλεσε πέναλτι. Νικήτρια ήταν η  με σκορ 5-3.

## Παραπομπές


## Πηγές
*

## Δείτε επίσης

* Κύπελλο ΠΟΑΣΠ
* Α΄ κατηγορία ΠΟΑΣΠ 2017-18
* Β΄ κατηγορία ΠΟΑΣΠ 2017-18

Κατηγορία:Κύπελλο ΠΟΑΣΠ
Κατηγορία:Εγχώρια ποδοσφαιρικά κύπελλα 2017-2018
Δατάμης

Το **Δατάμης**, είναι ιρανικό όνομα, και προέρχεται από το αρχαίο ιρανικό **Dātama-* ή **Dātāma-* πού θα μπορούσε να αποδοθεί *εκείνος στον οποίο δίνεται η δύναμη*. Ο γνωστότερος ιστορικά Δατάμης (απεβ. 362 π.Χ.) από τη Δυναστεία των Αριαραθιδών ήταν στρατηγός και σατράπης της Καππαδοκίας & ίσως και της Κιλικίας υπό την Αυτοκρατορία των Αχαιμενιδών. 

## Βιογραφία
Γεννήθηκε στην Καρία το 407 π.Χ. και ήταν γιος τού Καμισσάρη σατράπη μέρους της Κιλικίας, το οποίο συνόρευε με την Καππαδοκία και της συζύγου του, που ήταν από τη Σκυθία ή την Παφλαγονία. 

Ο πατέρας του είχε την εύνοια τού Αρταξέρξη Β΄ της Περσίας· ο Δατάμης έγινε ένας από τους σωματοφύλακες τού βασιλιά. Με την ικανότητά του διακρίθηκε στον πόλεμο εναντίων των Καδουσίων της Μηδίας Ατροπατηνής, έτσι όταν στη μάχη απεβίωσε ο πατέρας του, ο Αρταξέρξης Β΄ τον έθεσε διάδοχο εκείνου. 

Διακρίθηκε για τις στρατιωτικές του ικανότητες και τον ζήλο του στην υπηρεσία του Βασιλέως, αν και αργότερα εξεγέρθηκε εναντίον του. Υπέταξε δύο σατράπες, που είχαν αποστατήσει, τον Θύο της Παφλαγονίας και τον Ασπίδα της Καταoνίας (κεντρικής Καππαδοκίας).

Οι ικανότητές του προκάλεσαν έχθρες και αντιζηλίες στην αυλή του Αρταξέρξη Β΄, όπως και κατηγορίες ότι εξεγέρθηκε εναντίον του Βασιλέα. Τότε ο Δατάμης πραγματικά εξεγέρθηκε και εγκατέλειψε τον στρατό που είχε συγκεντρώσει υπό την αρχηγία του Μανδροκλή του Μαγνήσιου περί το το 368 π.Χ. προκειμένου να καταλάβει τμήμα της Παφλαγονίας. Επίσης, επιτέθηκε στη Σινώπη στις ακτές της Μαύρης Θάλασσας, εκδίδοντας μάλιστα δικό του νόμισμα. Παρά την απουσία ιστορικών λεπτομερειών, ορισμένα ανέκδοτα από αυτή την περίοδο της ζωής του σώζονται στις αφηγήσεις του Πολύαινου.

## Οικογένεια
Γιος του ήταν ο:
* Αρι(αρ)άμνης Α΄, σατράπης της Καππαδοκίας (362-350).

## Παραπομπές σημειώσεις


## Πηγές
* Cornelius Nepos, *Lives of Eminent Commanders*, John Selby Watson (translator), (1886)
* Rüdiger Schmidt, *Encyclopaedia Iranica*, "Datames", online version, (1994)

## Εξωτερικοί σύνδεσμοι
* 

Κατηγορία:Δυναστεία των Αριαραθιδών
Δρέπανο Σικελίας (αρχαία πόλη)

Τα **Δρέπανα** είναι ιστορική πόλη της αρχαιότητας στη δυτική Σικελία στην τοποθεσία που η Ρωμαϊκή Δημοκρατία ηττήθηκε από την Καρχηδόνα (249 π.χ.). Τα Δρέπανα ανήκουν διοικητικά στην Ιταλική επαρχία του Τράπανι, είναι προάστιο της πρωτεύουσας Τράπανι που περιλαμβάνει την αρχαία πόλη. Το αρχαίο όνομα *"Δρέπανα"* προέρχεται από την Ελληνική γλώσσα χάρη στη μορφή που είχε το λιμάνι του Τράπανι στην αρχαιότητα. Οι Έλυμοι ίδρυσαν τα Δρέπανα σαν λιμάνι στην γειτονική Έρυξ που βρισκόταν στην κορυφή του όρους Έρυξ και επέβλεπε ολόκληρη την δυτική Μεσόγειο.

## Ιστορία
Η πόλη βρίσκεται στα βορειοδυτικά της Σικελίας και στη τοποθεσία που ιδρύθηκε η αρχαία αποικία υπήρχε το λιμάνι του Έρυκος. Σύμφωνα με το Στέφανο Βυζάντιο εδώ έθαψε ο Αινείας τον γέρο πατέρα του Αγχίση, όταν αυτός πέθανε ενώ έπλεαν για Ιταλία. Το 260 π.Χ. υπήρξε ναυτικός σταθμός των Καρχηδονίων. Το 249 π.Χ. την περίοδο του Α΄ Καρχηδονιακού πολέμου (βλ. Καρχηδονιακοί Πόλεμοι), έγινε η ναυμαχία του Δρέπανου μεταξύ Ρωμαίων και Καρχηδονίων. Νικητές ανεδείχθησαν οι Καρχηδόνιοι που είχαν αρχηγό τον Αδέρβαλο ή Ατάρβα και οι Ρωμαίοι τον Πόπλιο Κλαύδιο Πούλχρο. Τα Δρέπανα βρισκόντουσαν 40 χιλιόμετρα βόρεια από το Λιλύβαιον, οχυρώθηκαν από την Καρχηδόνα που μετέφερε πληθυσμό από την Έρυξ. Η Ρωμαϊκή δημοκρατία τα χρησιμοποίησε σαν ναυτική βάση (241 π.χ.).
Η πόλη αναφέρεται στην Αινειάδα σαν ο τόπος που πέθανε και τάφηκε ο πατέρας του Αινεία Αγχίσης. Η Καρχηδόνα απέκτησε τον έλεγχο στα Δρέπανα (260 π.χ.) και την μετέτρεψε σε σημαντική ναυτική βάση, ακολούθησε η *"μάχη των Δρεπάνων"* (249 π.χ.) στην οποία η Ρωμαϊκή δημοκρατία συνετρίβη από τους Καρχηδονίους. Οι Ρωμαίοι κατέλαβαν τελικά την πόλη μετά από την νίκη τους σε ναυμαχία στις Αιγάδες. Οι Ρωμαίοι δεν τους έδωσαν ποτέ τον τίτλο Ισοπολίτιδα πόλη.

## Παραπομπές


## Πηγές
* Smith (ed.), William (1878), Λεξικό της Ρωμαικής και της Ελληνικής Γεωγραφίας, Τόμος 1 (Στα Αγγλικά)
* Dillon, Matthew; Garland, Lynda (2005), Αρχαία Ρώμη : Από τα πρώτα χρόνια της Δημοκρατίας μέχρι την δολοφονία του Ιούλιου Καίσαρα (Στα Αγγλικά)

## Εξωτερικοί σύνδεσμοι
* 
* Άποψη του Δρεπάνου στη Σικελία από την Βιβλιοθήκη Ιδρύματος Αικατερίνης Λασκαρίδη

Κατηγορία:Αποικίες της Μεγάλης Ελλάδας
Κατηγορία:Αρχαιολογικοί τόποι στην Σικελία
Κατηγορία:Έλυμοι
Καμισσάρης

Ο **Καμισσάρης** (απεβ. 385 π.Χ.), Περσικής καταγωγής ήταν γενάρχης της Δυναστείας των Αριαραθιδών που βασίλευσε για πολλούς αιώνες στην Καππαδοκία. Είχε την εύνοια του Μεγάλου Πέρση βασιλέως, ο Αρταξέρξης Β΄ της Περσίας τον διόρισε Σατράπη της Κιλικίας που βρισκόταν στα σύνορα με την Καππαδοκία. Στη μάχη τού βασιλιά με τους Καρδούσιους της Μηδίας Ατροπατηνής πολέμησε στο πλευρό του και έπεσε στην μάχη (385 π.Χ.). Τότε ο Αρταξέρξης Β΄ έκανε διάδοχό του στην σατραπεία τον γιο του Δατάμη.

## Οικογένεια

Νυμφεύτηκε μία από τη Σκυθία ή την Παφλαγονία και είχε τέκνο:

*Δατάμης απεβ. 362, Σατράπης της Καππαδοκίας (385-362 πX).

## Παραπομπές



## Πηγές

*Bing, J. Daniel (1998). "Datames and Mazaeus: The Iconography of Revolt and Restoration in Cilicia". Historia: Zeitschrift für Alte Geschichte. 47 (1): 41–76.
*Briant, Pierre (2002). From Cyrus to Alexander: A History of the Persian Empire. Eisenbrauns. 
*Schmitt, Rüdiger (1994). "Datames". Encyclopaedia Iranica, Τομ. 3, Fasc. 2. σσ. 115–117.
*Sekunda, Nicholas Victor (1988). "Some Notes on the Life of Datames". Iran. Taylor & Francis, Ltd. 26: 35–53.

Κατηγορία:Δυναστεία των Αριαραθιδών
Ιετάς

Η **Ιετάς** είναι αρχαία πόλη στη Σικελία στα βορειοδυτικά του νησιού που αντιστοιχεί στον σημερινό οικισμό Σαν Τζουζέπε Ιάτο, ανήκει στη Μητροπολιτική πόλη του Παλέρμο και βρίσκεται κοντά στην πρωτεύουσα Παλέρμο.

## Ιστορία

Ο Συρακούσιος ιστορικός Φίλιστος αναφέρει την Ιετάς σαν κάστρο, ο Θουκυδίδης αντίστοιχα την καταγράφει ως *"Κάστρο των Σικελών"*. Ο Σπαρτιάτης στρατηγός Γύλιππος, ο μεγάλος νικητής των Αθηναίων στην Εκστρατεία στη Σικελία κατέλαβε το κάστρο στην πορεία του από την Ιμέρα στις Συρακούσες. Την εποχή που ο Πύρρος της Ηπείρου επιτέθηκε στη Σικελία ήταν ανεξάρτητη πόλη, ο Πύρρος ήθελε την Ιετά λόγω της στρατηγικής της θέσης κοντά στην Πάνορμο, οι κάτοικοι συνθηκολόγησαν εύκολα. Όταν ξέσπασε ο Α΄ Καρχηδονιακός Πόλεμος κατείχε την πόλη η Καρχηδόνα αλλά όταν η Πάνορμος παραδόθηκε στη Ρωμαϊκή Δημοκρατία ακολούθησε η παράδοση και των υπόλοιπων πόλεων όπως η Ιετάς. Με τη Ρωμαϊκή αυτοκρατορία είχε τον τίτλο Ισοπολίτιδα πόλη αλλά δεν φαίνεται να ήταν σημαντική.

## Ιστορικές αναφορές

Ο Μάρκος Τύλλιος Κικέρων απαριθμεί την Ιετά σαν μία από τις πόλεις που λεηλατήθηκαν από τον τύραννο Βέρρες και ο Πλίνιος ο Νεότερος καταγράφει τους κατοίκους της ανάμεσα στους υπόλοιπους Σικελούς. Πολλά έγγραφα του Κικέρων καταγράφουν την πόλη σαν *"Λετίνι"*, πιθανότατα πρόκειται για το *"Λήτον"* για το οποίο ο Πλίνιος ο Νεότερος γράφει ότι ήταν παραφθορά του *"Ιετάς"*. Η Ιετάς έκοψε πολλά νομίσματα στην αρχαιότητα και έχουν σωθεί σήμερα αρκετά δείγματα. Η τοποθεσία της Ιετάς είναι ασαφής σύμφωνα με τις πηγές, ο Διόδωρος Σικελιώτης αναφέρει ότι ήταν κοντά στην Πάνορμο και είχε μεγάλη φυσική ομορφιά, ο Ρωμαίος ποιητής Σίλιος Ιταλικός (25 - 101) τονίζει τα πλεονεκτήματα του. 

Ο Φαζέλλο βεβαιώνει ότι υπήρχε ένα κάστρο με το όνομα *"Ιατό"* σε απόσταση περίπου 25 χιλιόμετρα από το Παλέρμο και 20 χιλιόμετρα βόρεια από την Έντελλα, το κατέστρεψε ο Φρειδερίκος Β΄ Χοενστάουφεν μαζί με την Έντελλα. Η τοποθεσία ονομάζεται σήμερα *"Ιατό"* το βουνό *"Όρος του Ιατό"* ή *"Όρος του Σαν Κοσμανό"* χάρη σε μία εκκλησία στην κορυφή. Το όνομα *"Ιατό"* αντιστοιχεί πιθανότατα σε κάποιο αρχαίο όνομα.

## Παραπομπές
 		


## Πηγές
*Στέφανος ο Βυζάντιος, *"Εθνικά"*
*Θουκυδίδης, Ιστορία του Πελοποννησιακού Πολέμου/Ζ
*Διόδωρος Σικελιώτης, Ιστορική Βιβλιοθήκη/ΚΒ
*Διόδωρος Σικελιώτης, Ιστορική Βιβλιοθήκη/ΚΓ
*Μάρκος Τύλλιος Κικέρων, "Εναντίον Βέρρες", Βιβλίο 3
*Πλίνιος ο Πρεσβύτερος, Φυσική Ιστορία, Βιβλίο 3
*Joseph Hilarius Eckhel, *"Doctrina numorum veterum"*
*Κέλσος, *"Αληθής λόγος"*, Βιβλίο ΙΔ΄
*Tommaso Fazello, *"De Rebus Siculis Decades Duae"*, Βιβλίο Ι΄

Κατηγορία:Αρχαιολογικοί τόποι στην Σικελία
Αθανάσιος της Αττάλειας

Ο **Αθανάσιος της Αττάλειας** ήταν Έλληνας Μικρασιάτης νεομάρτυρας που έζησε στην Σμύρνη τον 17ο αιώνα. Γιορτάζεται στις 7 Ιανουαρίου.

## Μαρτυρία
Μια μέρα εμπλακεί σε μια θρησκευτική διαμάχη με έναν Τούρκο. Ο Τούρκος ήταν μορφωμένος και επιθετικός στα λόγια, αλλά ο Αθανάσιος προσπάθησε με όλη του τη δύναμη να υποστηρίξει την αλήθεια της χριστιανικής πίστης και την ανωτερότητα του πάνω στο Ισλάμ. Τέλος, χωρίστηκαν.

Την επόμενη μέρα, ο Αθανάσιος κλήθηκε σε δίκη και συναντήθηκε με τον Τούρκο ως τον κατηγορούμενο του. Ο δικαστής κάλεσε τον Αθανάσιο να απαρνηθεί την Ορθοδοξία και να αποδεχθεί το Ισλάμ, καθώς είχε δώσει την εντύπωση ότι δήλωσε στον σύντροφό του την προηγούμενη ημέρα ότι ο Αθανάσιος είπε: «Θα πεθάνω χίλιους θανάτους προτού να αρνηθώ την πίστη του Χριστού!»

Για αυτό καταδικάστηκε σε θάνατο και αποκεφαλίστηκε το έτος 1700. Τα ιερά του λείψανα είχαν ταφεί στην εκκλησία της Αγίας Παρασκευής στη Σμύρνη.

## Παραπομπές


Κατηγορία:Νεομάρτυρες
Κατηγορία:Άγιοι από την Μικρά Ασία
Κατηγορία:Μικρασιατικός Ελληνισμός
Κατηγορία:Χριστιανοί μάρτυρες του 17ου αιώνα
Γιόσεφ Σούραλ

Ο **Γιόσεφ Σούραλ** (*Josef Šural,* 30 Μαΐου 1990 – 29 Απριλίου 2019)  ήταν Τσέχος επαγγελματίας ποδοσφαιριστής, ο οποίος αγωνιζόταν ως επιθετικός.  

## Καριέρα
Τον Ιούνιο του 2011, ο Σούραλ μαζί με τον συμπαίκτη του στην ΦΚ Ζμπρογιόβκα Μπρνο, Μίχαελ Ράμπουσιτς, υπέγραψαν τριετές συμβόλαιο με τη Σλόβαν Λίμπερετς του Πρωταθλήματος Τσεχίας.  

Στις 13 Ιανουαρίου 2016 μεταγράφηκε στη Σπάρτα Πράγας. Στις 15 Ιανουαρίου 2019, υπέγραψε συμβόλαιο με την τουρκική Αλάνιασπορ.

Ο Σούραλ έχει αγωνιστεί σε όλα τα κλιμάκια των μικρών Εθνικών της Τσεχίας (U16, U17, U18, U19 και U20). Με την Εθνική Τσεχίας είχε 20 συμμετοχές και 1 γκολ.

## Θάνατος
Ο Σούραλ σκοτώθηκε στις 29 Απριλίου 2019, όταν ένα μικρό λεωφορείο που μετέφερε αυτόν και ακόμη έξι άλλους παίκτες, συνετρίβη 5 χλμ. από την Αλάνια. Ο Σούραλ και οι συμπαίκτες του μεταφέρθηκαν στο νοσοκομείο, αλλά ο Σούραλ πέθανε από τους τραυματισμούς. Ο Στίβεν Κόλκερ και ο Παπίς Σισέ ήταν επίσης στο λεωφορείο, αλλά επέζησαν.  

## Παραπομπές


## Εξωτερικοί σύνδεσμοι

*      
* Προφίλ στο Transfermarkt.com    
*   

Κατηγορία:Τσέχοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Τσεχίας Κ16
Κατηγορία:Ποδοσφαιριστές Εθνικής Τσεχίας Κ17
Κατηγορία:Ποδοσφαιριστές Εθνικής Τσεχίας Κ18
Κατηγορία:Ποδοσφαιριστές Εθνικής Τσεχίας Κ19
Κατηγορία:Ποδοσφαιριστές Εθνικής Τσεχίας Κ20
Κατηγορία:Ποδοσφαιριστές Εθνικής Τσεχίας
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Ζμπρογιόβκα Μπρνο
Κατηγορία:Ποδοσφαιριστές Πρωταθλήματος Τσεχίας (Πρώτη Κατηγορία)
Κατηγορία:Ποδοσφαιριστές Σλόβαν Λίμπερετς
Κατηγορία:Ποδοσφαιριστές Σπάρτα Πράγας
Κατηγορία:Ποδοσφαιριστές Αλάνιασπορ
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ξένοι ποδοσφαιριστές στην Τουρκία
Γεωλογία του Μαυροβουνίου

Η **γεωλογία του [[Μαυροβούνιο|Μαυροβουνίου]]** περιλαμβάνει  ιζηματογενή και πυριγενή πετρώματα (ηφαιστίτες και πλουτωνίτες) από την παλαιοζωική έως την καινοζωική εποχή, αποτεθειμένα σε ελάχιστα έως τώρα κατανοητή κλίνη κρυσταλλικού πετρώματος.
## Γενική περιγραφή
* Ζώνη Δαλματίας-Ερζεγοβίνης: Αυτή η διναρική ζώνη περιγράφηκε για πρώτη φορά το 1948 ως Επώθηση του Παλαιού Μαυροβουνίου (περιλαμβάνει το Πριγκιπάτο του Μαυροβουνίου). Αυτή η ζώνη περιλαμβάνει φλύσχη και ασβεστόλιθο που χρονολογείται από την Ανίσια περίοδο της μέσης τριασικής, καθώς και λεπτά ηφαιστειογενή και ιζηματογενή πετρώματα που χρονολογούνται από τη Λαδίνια περίοδο. Επίσης περιέχει ανθρακικά άλατα που προέρχονται από το τέλος της Τριασικής και την Ιουράσια-νηριτική. Επίσης, περιέχει και άλλα ευρήματα στα αποθέματα, καθώς και παχύ ασβεστόλιθο που χρονολογείται από την Κρητιδική, Παλαιόκαινο και Ηώκαινο και εκτείνεται  νοτιοδυτικά του Μαυροβουνίου.
* Σιγμοειδές του Σεράγεβο: Βρίσκεται σε περιοχή που είναι γνωστή ως Επώθηση Κούτσι (Kuci). Είναι εμφανής ζώνη μεσοζωικού φλύσχη με ακολουθία ασβεστόλιθων που κυμαίνονται από το Άνω Ιουρασική έως την Τουρόνια. Βορειοδυτικά η σύνθεση αυτής της ζώνης γίνεται όλο και πιο πολύπλοκη, με τον φλύσχη να καθιζάνει στην Ιουρασική στρωματογραφική ακολουθία. Η επώθηση στα ανατολικά κατά μήκος του καλύμματος επώθησης οφιολίθων του Ντούρμιτορ περιέχει θαλάσσια ανθρακικά άλατα και κλαστικά ιζηματογενή πετρώματα που χρονολογούνται από την Πέρμια και την Τριασική. Στρωματογραφική ασυνέχεια χωρίζει τις κατώτερες μονάδες από τα Ιουρασικά ασβεστολιθικά πετρώματα και τον φλύσχη της Ύστερης Κρητιδικής του Ντούρμιτορ. 
* Ανατολικό Βοσνιακό-Μπλοκ του Ντούρμιτορ: Μεγάλο μέρος του βόρειου και ανατολικού εσωτερικού του Μαυροβουνίου συγκρούεται με το κάλυμμα επώθησης των οφιολίθων, που χρονολογούνται από τη Δεβόνια περίοδο. Τα παλαιοζωικά πετρώματα περιλαμβάνουν ελαφρώς μεταμορφωμένα λεπτόκοκκα κλαστικά, καθώς επίσης και φακούς ασβεστόλιθου και κερατόφυρου. Τα ηπειρωτικά κλαστικά, καθώς επίσης και τα ασβεστολιθικά και ηφαιστειακά πετρώματα ακολουθούν μια ασυμφωνία που ξεκίνησε στην τριαδική εποχή. Τα μεταμορφωμένα πετρώματα μαγνησίου και σιδήρου (mafic) βρίσκονται νοτιοανατολικά και περιβάλλονται από ασυνήθιστο σώμα γρανίτη, που μπορεί να έχει προκύψει από μη συχνή γρανίτωση επί του χώρου. 

Άλλα γεωλογικά χαρακτηριστικά περιλαμβάνουν το όρος Βλάινα-Κουκάβιτσα και το Κάλλυμα επώθησης Τσεχότινα.

## Δείτε επίσης
* Γεωγραφία του Μαυροβουνίου

## Παραπομπές
Δυναστεία των Αριοβαρζανιδών

Η **δυναστεία των Αριοβαρζανιδών** περιλαμβάνει βασιλείς της Καππαδοκίας, που εξουσίασαν το διάστημα 93-36 π.Χ. Περιλαμβάνει τέσσερις ηγεμόνες, με πρώτο τον Αριοβαρζάνη Α΄ τον Φιλορωμαίο, γενάρχη τού Οίκου. Προηγούμενη ήταν η Δυναστεία των Αριαραθιδών και τους Αριοβαρζανίδες ακολούθησε η Δυναστεία του Αρχέλαου. Την περίοδο της ηγεμονίας τους, η Καππαδοκία ήταν υποτελής της Ρώμης, την οποία τελικά προσάρτησε το 14 μ.Χ. ο Νέρωνας. Αν και Περσικής καταγωγής, είχαν εξελληνιστεί.

## Ιστορία
Τον τελευταίο βασιλιά των Αριαραθιδών, τον Αριαράθη Η΄, σκότωσε ο Μιθριδάτης ΣΤ΄ του Πόντου, σε μία προσπάθεια να υποτάξει την Καππαδοκία. Τότε έθεσε εκεί ως βασιλιά τον δικό του γιο Αριαράθη Θ΄.

Η Σύγκλητος της Ρώμης όμως αντέπραξε, τοποθετώντας εκεί το 95 π.Χ. έναν ευγενή της χώρας, τον Αριοβαρζάνη Α΄ Φιλορωμαίο. Όμως ο Τιγράνης Β΄ της Αρμενίας, γαμπρός τού Μιθριδάτη ΣΤ΄ έστειλε δύο στρατηγούς του και τον εκτόπισε. Η Σύγκλητος αντέδρασε αποστέλλοντας τον Σύλλα, που το 92 αποκατέστησε τον βασιλιά στον θρόνο του. Όταν το επόμενο έτος τον εκτόπισε ο Μιθριδάτης ΣΤ΄, η Σύγκλητος έστειλε τον Μ. Ακουίλιο, που αποκατέστησε τον Αριοβαρζάνη Α΄ στην Καππαδοκία. Κατά τον Α΄ Μιθριδατικό Πόλεμο εκδιώχθηκε πάλι το 88 από τον βασιλιά τού Πόντου, επέστρεψε όμως το 84 με τη Συνθήκη της Δαρδάνου. Οι Ρωμαίοι για την πιστότητά του τον αντάμειψαν με τη Μικρά Αρμενία (Δυτική Αρμενία). Όταν ο Πομπήιος έγινε κύριος της Μ. Ασίας, ο βασιλιάς υποτάχθηκε σε αυτόν.

Τον διαδέχθηκε ο γιος του Αριοβαρζάνης Β΄ Φιλοπάτωρ, που ευεργέτησε την Αθήνα οικοδομώντας το κατεστραμμένο από τον Σύλλα Ωδείον της. Έπεσε θύμα συνωμοσίας και τον διαδέχθηκαν οι γιοί του Αριοβαρζάνης Γ΄ Ευσεβής Φιλορωμαίος και Αριαράθης Ι΄ Ευσεβείς Φιλάδελφος.

Ο πρώτος έμεινε στην εξουσία με την υποστήριξη των Ρωμαίων, όπως ο Μ. Τ. Κικέρων ανθύπατος της Κιλικίας. Υποστήριξε τον Γ. Ιούλιο Καίσαρα, που τον αντάμειψε με την παραχώρηση της Μικράς Αρμενίας. Όταν ο Ι. Καίσαρας φονεύθηκε, ο Γ. Κάσσιος Λογγίνος τον κατηγόρησε για συνωμοσία και έτσι ο Αριοβαρζάνης Γ΄ εκτελέστηκε. Τον διαδέχθηκε ο αδελφός του, εκτοπίστηκε όμως από τον Μάρκο Αντώνιο, που παραχώρησε την Καππαδοκία στον σύμμαχό του Αρχέλαο, γιο τού ιερέα-βασιλιά της πόλης Κόμανα στην Καππαδοκία.

## Γενεαλογία Αριοβαρζανιδών της Καππαδοκίας

## Πηγές
* Hornblower, Simon; Spawforth, Antony (1996). The Oxford Classical Dictionary. Oxford University Press.
*  Chisholm, Hugh, ed. (1911). "Ariobarzanes s.v." . Encyclopædia Britannica. 2 (11th ed.). Cambridge University Press. pp. 491–492.


Αριοβαρζανιδες
Θέρμα Ικαρίας

Τα **Θέρμα** είναι παραθαλάσσια λουτρόπολη στην Ικαρία στην Ελλάδα.

## Γεωγραφικά στοιχεία
Τα Θέρμα βρίσκονται στα βορειοανατολικά παράλια του νησιού σε υψόμετρο 15 μέτρα ενώ απέχουν περίπου 2 χλμ. ΒΑ. από τον Άγιο Κήρυκο και 34 χλμ. Α. από τον Εύδηλο. Στο χωριό υπάρχει μικρό λιμανάκι για τα καΪκια, τα οποία εκτελούν συνεχή δρομολόγια (κυρίως τους καλοκαιρινούς μήνες) καθώς και αμμώδης παραλία όπου πίσω της είναι ταβέρνες,  εστιατόρια και καφετέριες. Σε μικρή απόσταση υπάρχουν τα ερείπια αρχαίας πόλης όπου διασώζεται τμήμα του τείχους ακρόπολης Κλασικών χρόνων.

### Λουτρά Θέρμων
Στο χωριό βρίσκονται πέντε από τις κυριότερες ιαματικές πηγές του νησιού, από τις οποίες σήμερα λειτουργούν οι τρεις  (Σπηλιά, Απόλλωνας, Κράτσα). Οι πηγές ήταν γνωστές από την αρχαιότητα και εξ' αιτίας τους οι κάτοικοι τους αναφέρονταν με το όνομα *Ασκληπιείς* από τον ομώνυμο Θεό της Ιατρικής.

Σύμφωνα με μια μελέτη που διεξήχθη από το Πανεπιστήμιο Θεσσαλονίκης, οι αλατούχες ιαματικές πηγές μεταλλικού νερού της Ικαρίας περιέχουν τη μεγαλύτερη συγκέντρωση ραδονίου στην Ελλάδα και είναι επίσης μεταξύ των πιο ραδιενεργών πηγών του κόσμου.

Οι τρεις πηγές που βρίσκονται σε λειτουργία στην λουτρόπολη των Θέρμων  ενώ η θερμοκρασία του νερού κυμαίνεται μεταξύ 45 και 52.8 βαθμών Κελσίου. Η ραδιενέργεια από το νερό καλύπτει ένα φάσμα από 65 έως 557 μονάδες Mache.

Οι θερμές πηγές είναι διαθέσιμες για τους επισκέπτες από το Μάιο έως το Νοέμβριο.

## Διοικητικά στοιχεία
Αναφέρονται επίσημα ως ξεχωριστός οικισμός για πρώτη φορά το 1940 να απογράφονται στην τότε κοινότητα Αγίου Κηρύκου στην οποία ανήκει και σήμερα, σύμφωνα με το Πρόγραμμα «Καλλικράτης», η οποία υπάγεται στη Δημοτική Ενότητα Αγίου Κηρύκου του Δήμου Ικαρίας ενώ σύμφωνα με την απογραφή του 2011 έχουν ως πληθυσμό 122 κατοίκους.

## Εξωτερικοί σύνδεσμοι

* "Καλώς ορίσατε στα Θέρμα Ικαρίας" από τον ιστότοπο https://www.visittherma.com/el/
* Ικαρία (Θέρμα)-Ikaria (Therma) στο https://www.youtube.com/

## Παραπομπές


Κατηγορία:Ικαρία
Κατηγορία:Θερμές πηγές της Ελλάδας
Κατηγορία:Δήμος Ικαρίας
Κατηγορία:Λουτροπόλεις της Ελλάδας
Οινόη Ικαρίας

Η **Οινόη** () ήταν μια μικρή πόλη στη βορειοδυτική ακτή του νησιού της Ικαρίας. Το όνομα της πόλης φαίνεται να προέρχεται από το κρασί που καλλιεργείται στην περιοχή, στις πλαγιές του όρους Πράμνου, αν και άλλοι πιστεύουν ότι η Ικάρια Οινόη ήταν αποικία της αττικής Οινόης. Κατά τη διάρκεια του 6ου αιώνα&nbsp;π.Χ., η Οινόη και η υπόλοιπη Ικαρία έγινε μέρος της θάλασσας αυτοκρατορίας του Πολυκράτη, και κατά τη διάρκεια του 5ου αιώνα&nbsp;π.Χ., οι Ικάριες πόλεις Οινόη και Θέρμαι έγιναν μέλος της Αθηναϊκής συμμαχίας. Κατά τον 2ο αιώνα&nbsp;π.Χ., το νησί αποικήθηκε από τη Σάμο. Αυτή τη στιγμή, χτίστηκε ο ναός της Αρτέμιδος με το όνομα Ταυροπόλιον, στην Οινόη. Τα νομίσματα της πόλης έδειχναν την Άρτεμις και ένα ταύρο, με επιγραφή, "ΟΙ" ή "ΟΙΝΑΙ[ΩΝ]".

Ο χώρος της Οινόης βρίσκεται κοντά στον Κάμπο, τον Εύδηλο.

## Παραπομπές

Κατηγορία:Αρχαίες ελληνικές πόλεις-κράτη

Κατηγορία:Ικαρία
Κατηγορία:Εγκαταλελειμμένοι οικισμοί στην Ελλάδα
ΤΣΦ Χάφελσε

Η **ΤΣΦ Χάφελσε** (γερμανικά: *TSV Havelse)* είναι γερμανικός ποδοσφαιρικός σύλλογο με έδρα το Γκάρμπσεν στην Κάτω Σαξονία, κοντά στο Αννόβερο. 

## Ιστορία
Ο σύλλογος ιδρύθηκε το 1912 ως *FC Pelikan-Havelse,* από μία ομάδα δεκατριών νέων ανδρών από το μικρό χωριό Χάφελσε. Πήρε το όνομά του από το εμπορικό σήμα της πρώτης μπάλας ποδοσφαίρου που αγόρασε ο σύλλογος, για το μεγάλο ποσό των 7,50 Reichsmark. Ο Α΄ Παγκόσμιος Πόλεμος ήταν μεγάλο πλήγμα για το σύλλογο, ο οποίος ήταν αδρανής για κάποιο χρονικό διάστημα. Το 1929 δημιουργήθηκε ένας τοπικός σύλλογος γυμναστικής, ο *Turnverein Havelse* και τέσσερα χρόνια αργότερα οι *«Πελεκάνοι*» ενεργοποιήθηκαν ξανά ως το ποδοσφαιρικό τμήμα του συλλόγου. Κάποια στιγμή στη δεκαετία του '30  -τα αρχεία του συλλόγου δεν είναι σαφή- ο σύλλογος πήρε το σημερινό του όνομα. 

Η καλύτερη στιγμή της ομάδας ήταν μία σεζόν που αγωνίστηκε στη 2. Μπούντεσλιγκα το 1990-91. Από το 1986 έως το 1990, προπονητής του συλλόγου ήταν ο Φόλκερ Φίνκε, ο οποίος αγωνίστηκε στην ομάδα από το 1969 έως το 1974 και στη συνέχεια έγινε ο μακροχρόνιος προπονητής της Φράιμπουργκ. Τα μεγαλύτερα επιτεύγματά της στο Κύπελλο Γερμανίας ήρθαν δύο φορές κατά της ίδιας ομάδας: το 1991 και το 2012, ο σύλλογος απέκλεισε τη Νυρεμβέργη για να προκριθεί στον τρίτο και δεύτερο γύρο αντίστοιχα της διοργάνωσης. 

Από το 2010, ο σύλλογος έχει παίξει στην 4η κατηγορία Regionalliga Nord, με τη δεύτερη θέση του 2013 ως το καλύτερο αποτέλεσμα. 

## Διακρίσεις

* **[[Όμπερλιγκα Νορντ]]** (ΙΙΙ) 
** Πρωταθλητές: 1989 
** Δευτεραθλητές: 1990 
* **[[Όμπερλιγκα Νιντερζάξεν-Βεστ]]** 
** Πρωταθλητές: 2010 
* **[[Κύπελλο ποδοσφαίρου Κάτω Σαξονίας|Κύπελλο Κάτω Σαξονίας]]** 
** Νικητές: 2012 

## Παραπομπές


## Εξωτερικοί σύνδεσμοι

* Επίσημος ιστότοπος (γερμανικά) 
* Η Χάφελσε στον ιστότοπο Abseits-soccer 
Κατηγορία:Ποδοσφαιρικές ομάδες Γερμανίας
Κατηγορία:Ιδρύσεις ποδοσφαιρικών ομάδων το 1912
Κατηγορία:Σελίδες με πηγές CS1 στα Γερμανικά (de)
Αλεξάντερ Άλμπον

Ο **Αλεξάντερ Άλμπον** (γεν. στο Λονδίνο στις 23 Μαρτίου του 1996) είναι Ταϊλανδός οδηγός αγώνων Βρετανικής καταγωγής. Ο Αλμπον ξεκίνησε την καριέρα του στην Φορμουλα 1 το 2019 με την ιταλική ομάδα της Toro Rosso όπου έδειξε γρήγορα το ταλέντο του και στα μέσα της σεζόν προβιβάστηκε στην ομάδα της Red bull Racing. Την πρώτη του σεζόν ο Άλμπον κέρδισε 92 βαθμούς. Το 2020 ο Άλμπον παρέμεινε στην Red Bull και κατέκτησε 2 πόντιουμ και 105 βαθμούς. Τώρα ο Άλμπον είναι αναπληρωματικος οδηγός της Red Bull και οδηγός της ομάδας τη Red Bull στο DTM(γερμανικό πρωτάθλημα αυτοκινήτων). Ο Αλμπον θα επιστρέψει στην Φορμουλα 1 το 2022 όπου και θα οδηγήσει το μονοθέσιο της Williams. 

## Πρώτα χρόνια
Ο Άλμπον γεννήθηκε στο Πόρτλαντ Χόσπιταλ του Λονδίνου. Πατέρας του είναι ο Νάιτζελ Άλμπον, ένας παλαίμαχος οδηγός αγώνων ο οποίος συμμετείχε στο Βρετανικό Πρωτάθλημα Τουρισμού και στο Πόρσε Καρέρα Καπ. Η μητέρα του είναι Ταϊλανδέζα. Ο Αλεξάντερ μορφώθηκε στο Κολλέγιο του Ίψουιτς όμως σε ηλικία 12 περίπου ετών εγκατέλειψε οριστικά το σχολείο για να αφοσιωθεί στο Μηχανοκίνητο Αθλητισμό. Ο Άλμπον ξεκίνησε την καριέρα του από τα καρτ το 2005 σε ηλικία 9 περίπου ετών. 

## Ένταξη του Άλμπον στο Πρωτάθλημα της Φόρμουλα 1
Το 2019 εντάχθηκε για 1η φορά στη Φόρμουλα 1 με την ομάδα Τόρο Ρόσο. Εκεί πήρε τη θέση του Νεοζηλανδού Μπρέντον Χάρτλεϊ ο οποίος κρίθηκε ανεπαρκής. Τη θέση του Γάλλου Πιερ Γκασλί ο οποίος προήχθη στη Red Bull Racing όπου αντικατέστησε τον Αυστραλό Ντάνιελ Ρικιάρντο ο οποίος πήγε στη Renault Sports στο άλλο μονοθέσιο της ομάδας πήρε ο Ρώσος Ντανιίλ Κβίατ.

## Προαγωγή του Άλμπον στη Red Bull Racing κι επιστροφή του Πιερ Γκασλί στην Τόρο Ρόσο
Τη Δευτέρα 12 Αυγούστου του 2019, το Διοικητικό Συμβούλιο της Red Bull κλήθηκε σε έκτακτη συνεδρίαση επειδή είχε προκύψει το θέμα της πολύ άσχημης απόδοσης του Γάλλου οδηγού Πιερ Γκασλί. Σε αυτήν όλα τα μέλη αποφάσισαν ομόφωνα να γίνει ανταλλαγή θέσεων μεταξύ του προαναφερόμενου και του Άλμπον δηλαδή να πάει ο 2ος στη Red Bull Racing και να επιστρέψει ο 1ος στην Τόρο Ρόσο.

## Υποβιβασμός του Άλμπον σε θέση αναπληρωματικού οδηγού και δοκιμαστή απ' το [[Παγκόσμιο πρωτάθλημα Φόρμουλα 1 (2021)|2021]] και ένταξη στην ομάδα του [[Μεξικό|Μεξικανού]] [[Σέρχιο Πέρες]]
Την Παρασκευή 18 Δεκεμβρίου του 2020 ο Αγωνιστικός Διευθυντής της Red Bull Κρίστιαν Χόρνερ ανακοίνωσε επίσημα πως απ' το Πρωτάθλημα του 2021, στη θέση του Άλμπον θα τοποθετηθεί ο Μεξικανός Σέρχιο Πέρες κι εκείνος θα υποβιβαστεί σε θέση αναπληρωματικού οδηγού και δοκιμαστή.

## Απόσπαση του Άλμπον στη Williams
Την Πέμπτη 16 Δεκεμβρίου του 2021 το Διοικητικό Συμβούλιο της Red Bull Racing αποφάσισε πως στο Πρωτάθλημα του 2022 ο Άλμπον θα πάει με απόσπαση στη Williams όπου θα πάρει τη θέση του Βρετανού Τζορτζ Ράσελ ο οποίος με τη σειρά του θα πάει στη Mercedes στη θέση του Φινλανδου Βαλτέρι Μπότας ο οποίος με τη σειρά του θα πάει στην Alfa Romeo Racing στη θέση του συμπατριώτη του και Πρωταθλητή του 2007 Κίμι Ραϊκόνεν. Εκεί ο Άλμπον θα παραμείνει και για τα Πρωταθλήματα του 2023 και 2024.

## Παραπομπές


## Εξωτερικοί σύνδεσμοι
* 

Κατηγορία:Ταϊλανδοί οδηγοί Φόρμουλα 1
Σάκρα ντι Σαν Μικέλε

Η **Σάκρα ντι Σαν Μικέλε** (ιταλικά: *Sacra di San Michele*), (είναι γνωστή και ως **Αββαείο του Αγίου Μιχαήλ**), είναι θρησκευτικό σύμπλεγμα στο Όρος Πιρκιριάνο, που βρίσκεται στο νότιο τμήμα του Βαλ ντι Σούζα, στο Δήμο του Σαντ'Αμπρότζο ντι Τορίνο, στη  Μητροπολιτική Πόλη του Τορίνο, στην περιφέρεια του Πεδεμοντίου, στη βορειοδυτική Ιταλία. Το αββαείο, το οποίο κατά το μεγαλύτερο μέρος της ιστορίας του βρισκόταν υπό τον έλεγχο των Βενεδικτίνων, πλέον βρίσκεται υπό τον έλεγχο των Ροσμινιανών. 
 
Η κατασκευή του ξεκίνησε το 10ο αιώνα και ολοκληρώθηκε τον 11ο αιώνα. Η πιο σημαντική περίοδος του μοναστηριού ήταν από το 12ο μέχρι το 15ο αιώνα όταν αποτελούσε ένα από τα σημαντικότερα πνευματικά κέντρα των Βενεδικτίνων μοναχών στην Ιταλία.

Η Σάκρα ντι Σαν Μικέλε αποτέλεσε σε μεγάλο βαθμό την έμπνευση για το βιβλίο Το Όνομα του Ρόδου, του Ουμπέρτο Έκο.

## Παραπομπές


Κατηγορία:Βενεδικτινικά μοναστήρια στην Ιταλία
Κατηγορία:Μοναστήρια στο Πεδεμόντιο
Κατηγορία:Κτίρια και κατασκευές στη Μητροπολιτική Πόλη του Τορίνο
Κατηγορία:Γοτθική αρχιτεκτονική στο Πεδεμόντιο
Κατηγορία:Ρομανική αρχιτεκτονική στο Πεδεμόντιο
Ατελοκύνας ο μικρόωτος

thumb|Σπάνια θέαση του μικρόωτου ατελοκύνα
Ο **ατελοκύνας ο μικρόωτος** (*Atelocynus microtis*) είναι ένα μοναδικό και ασύλληπτο είδος κυνίδη ενδημικό της λεκάνης του Αμαζονίου. Είναι το μοναδικό είδος που αποδίδεται στο γένος ***Ατελοκύνας*** (*Atelocynus*).

Ο ατελοκύνας ο μικρόωτος θεωρείται επί του παρόντος προ απειλούμενο από την IUCN. Δεν έχει διεξαχθεί ολοκληρωμένη οικολογική και γενετική έρευνα για το είδος.

## Άλλες ονομασίες
Έχει πολλές ονομασίες στις τοπικές γλώσσες όπου είναι ενδημικό, όπως: cachorro-do-mato-de-orelha-curta στα πορτογαλικά, zorro de oreja corta στα ισπανικά, nomensarixi στη γλώσσα τσικιτάνο, και uálaca στα γιουκούνα. Στα αγγλικά short-eared dog ή small-eared dog. Άλλες ονομασίες στα ισπανικά είναι zorro ojizarco, zorro sabanero, zorro negro.

## Διατροφή
Το άγριο αυτό σκυλί είναι κυρίως σαρκοφάγο, με τα ψάρια, τα έντομα και τα μικρά θηλαστικά να αποτελούν το μεγαλύτερο μέρος της διατροφής του. Μια έρευνα που διεξήχθη στον Βιολογικό Σταθμό Κότσα Κάσου στο Περού στα ποσοστά των διαφόρων ειδών φαγητού στη διατροφή αυτού του ζώου παρήγαγε τα ακόλουθα αποτελέσματα: ψάρια 28%, έντομα 17%, μικρά θηλαστικά 13%, διάφορα φρούτα 10%, πουλιά 10%, καβούρια 10%, βατράχια 4%, ερπετά 3%.

## Παραπομπές


Κατηγορία:Είδη προ απειλής (NT)
Κατηγορία:Κυνίδες
Κωνσταντίνος Κυζικηνός

[225px|thumb|upright|Πορτραίτο του σουλτάνου [Σελίμ Γ΄ ζωγραφισμένο από τον Κωνσταντίνο Κυζικηνό]]

Ο **Κωνσταντίνος Κυζικηνός** η αλλιώς **Κωσταντίνος Καπιντάγλης** ήταν Οθωμανός ζωγράφος Ελληνικής καταγωγής που έζησε τον 18ο αιώνα μέχρι τις αρχές του 19ου.

Η δουλεία του, ήταν κυρίως η δημιουργία πορτρέτων διάφορων Οθωμανών σουλτάνων, από τους οποίους οι περισσότεροι δεν ζούσαν πια. Ήταν ο πρώτος ζωγράφος της Οθωμανικής Αυτοκρατορίας που χρησιμοποίησε την ελαιογραφία. Επίσης πειραματίστηκε με τρισδιάστατες προοπτικές κατασκευής, που δεν ήταν συνηθισμένες στις Οθωμανικές περιοχές εκείνη την εποχή. Τα περισσότερα έργα του χρονολογούνται στα έτη 1789–1806 και φυλάσσονται στο ανάκτορο Τοπ Καπί στην Κωνσταντινούπολη. 

Η ημερομηνία γέννησης και θανάτου του είναι άγνωστες.

## Παραπομπές

Κατηγορία:Έλληνες ζωγράφοι του 19ου αιώνα
Νακί Ισανμπάτ

Ο **Νακί Ισανμπάτ** ( , προφέρεται [næˈqi isænˈbæt], , *Νακί Ισανμπέτ*, επίσης συναντάται και ως *Nakie Isanbet*, 29 Δεκεμβρίου 1899 - 12 Σεπτεμβρίου 1992) ήταν τάταρος συγγραφέας, συγγραφέας σε εγκυκλοπαίδειες, ποιητής, θεατρικός συγγραφέας, πεζογράφος, συγγραφέας παιδικής λογοτεχνίας, ειδικός στη λαογραφία και φιλόλογος. Αυτός είναι ο άνθρωπος που έγραψε και δημοσίευσε ορισμένα φρασεολογικά ταταρικά λεξικά. 

Γεννήθηκε με το όνομα **Νακί Σιρατζετντίν ουλί Ζακίροφ** (, , **Νακί Σιραζετντίνοβιτς Ζακίροφ**) στην οικογένεια του μουλά στο χωριό Μαλογιάζ στην Δημοκρατία του Μπασκορτοστάν. Αυτός άρχισε να παρακολουθεί το μεντρεσέ του χωριού και συνέχισε τις σπουδές του στο μεντρεσέ Χουσανία στην Ουφά (πρωτεύουσα της σημερινής δημοκρατίας του Μπασκορτοστάν, περιοχή της Ρωσίας). Ενώ φοιτούσε στον φημισμένο μεντρεσέ Μοχαμέντια του Καζάν, στην ηλικία των 15 ετών άρχισε να δημοσιεύει έργα του σε περιοδικά.

Εκείνη την εποχή το ενδιαφέρον του σε σχέση με την συγγραφή και τη γλώσσα άρχισε να αυξάνεται. Μέσα στα υπόλοιπα σχεδόν 80 χρόνια της ζωής του ο Ισανμπέτ διατήρησε την απόλυτη αγάπη του για τη λαϊκή τέχνη και τη μητρική του γλώσσα.

Οι στίχοι του έγιναν βάση για διάφορα δημοτικά τραγούδια: *Φυσούμενο νερό*, *Ακορντεόν* και άλλα. Διάφορα θεατρικά του έργα, όπως τα *Χότζα [[Νασρεντίν Χότζας|Νασρεντίν]]*, *Ζίφα*, *Χαρτοφύλακα*ς, *[[Μουσά Τζαλίλ]]*, *Φυγάδες*, συμπεριλαμβάνονται πάντα στα ρεπερτόρια των ταταρικών θεάτρων. 

Ο Νακί Ισανμπέτ έγραψε και έργα για παιδιά. Επίσης, εξέδωσε το μοναδικό έργο Ταταρικές εθνικές παροιμίες σε τρεις τόμους. Γι'αυτό έχει βραβευτεί με το κρατικό βραβείο Γκαμπντούλα Τουκάι, το κρατικό βραβείο της Ταταρικής ΑΣΣΔ. 

Ο Νακί Ισανμπέτ έγραψε επίσης και ένα έπος, το νταστάν Ιντεγκάι το οποίο δημοσιεύτηκε για πρώτη φορά το 1940. Όταν έγραψε την περίληψη του κειμένου χρησιμοποίησε την αρχή της δημιουργικής αποκατάστασης. Η νέα και πιο ακριβής παραλλαγή του έπους ήταν έτοιμη, αλλά ο πόλεμος και η μετέπειτα απαγόρευση των τότε αρχών παρεμπόδισαν τη δημοσίευση. Τα υλικά δημοσιεύθηκαν στα τέλη της δεκαετίας του 1980, χωρίς τη δέουσα αναφορά στον συγγραφέα.

## Παραπομπές


## Εξωτερικοί σύνδεσμοι
* 

Κατηγορία:Τάταροι συγγραφείς
Κατηγορία:Αποδέκτες του Τάγματος της Φιλίας των Λαών
Σαλίχ Σαϊντάς

Ο **Σαλίχ Ζαμαλετντίνοβιτς Σαϊντάσεφ** (   Salix Camaletdin uğlı Səydəşev, Salih Hamaletdin uly Suydshev, 3 Δεκεμβρίου 1900, Καζάν - 16 Δεκεμβρίου 1954, Μόσχα) ήταν τάταρος συνθέτης, ένας από τους πρωτοπόρουςτης επαγγελματικής ταταρικής μουσικής.

## Βιογραφία
Το μουσικό ταλέντο του Σαϊντάσεφ έγινε εμφανές από νωρίς. Το πρώτο όργανο που άρχισε να παίζει ήταν η φυσαρμόνικα. Στη συνέχεια, οι συγγενείς του αγόρασαν ένα γιγάντιο πιάνο. Ο πρώτος του δάσκαλος ήταν ο Ζαγκιντούλα Γιαρούλιν, λαϊκός μουσικός και στη συνέχεια εξέχων δάσκαλος του Μουσικού Κολλεγίου του Καζάν. Η μητέρα του Σ. Σαϊντάσεβα πέθανε πριν δει τον γιο της. Ο Σαλίχ ανατράφηκε στην οικογένεια της αδελφής του. Ο σύζυγος της αδελφής της μητέρας του, ο Σιγκάμπ Αχμέροφ, ανήκε στους προοδευτικούς κύκλους της ταταρικής διανόησης.

Το 1918 άρχισε να συμμετέχει σε ορχήστρα. Το 1920 εντάχθηκε εθελοντικά στον Κόκκινο Στρατό, ενώ μετά την αποστράτευση εργάστηκε στη μουσική σχολή του Αρινμπούρκ.

Το 1922, ο Σαϊντάσεφ επέστρεψε στο Καζάν και άρχισε να εργάζεται στο Ταταρικό Κρατικό Ακαδημαϊκό Δραματικό Θέατρο Γ. Καμάλ.

## Παραπομπές


Κατηγορία:Ρώσοι πιανίστες
Κατηγορία:Ρώσοι συνθέτες
Σέλεϊ Ντιβάλ

Η **Σέλεϊ Ντιβάλ** (αγγλικά: Shelley Duvall, 7 Ιουλίου 1949 - 11 Ιουλίου 2024) ήταν Αμερικανίδα ηθοποιός, παραγωγός, συγγραφέας και τραγουδίστρια. Κατά τη διάρκεια της καριέρας της, η Ντιβάλ έλαβε εξαιρετικές κριτικές για την ερμηνεία εκκεντρικών χαρακτήρων.

Η Ντιβάλ ξεκίνησε την καριέρα της σε διάφορες ταινίες του Ρόμπερτ Όλτμαν στη δεκαετία του '70, όπως οι: *Brewster McCloud* (1970), *[[Η έντιμος κυρία και ο χαρτοπαίκτης]]* (1971), *Thieves Like Us* (1974), *Nashville* (1975) και *3 Γυναίκες*, για την οποία κέρδισε το βραβείο Γυναικείου ρόλου στο φεστιβάλ των Καννών και μία υποψηφιότητα για το βραβείο BAFTA καλύτερης ηθοποιού.

Έπαιξε έναν δεύτερο ρόλο στην ταινία *[[Ο νευρικός εραστής|Νευρικός εραστής]]* (1977), πριν πρωταγωνιστήσει στις ταινίες *Popeye* (1980) και *[[Η Λάμψη (ταινία)|Η Λάμψη]]* (1980). Αργότερα, η Ντιβάλ εμφανίστηκε στις ταινίες: *[[Υπέροχοι ληστές και τα κουλουβάχατα της ιστορίας]]* (1981), *[[Frankenweenie (ταινία, 2012)|Frankenweenie]]* (1984), *Roxanne* (1987) και *[[Το πορτραίτο μιας κυρίας|Το πορτρέτο μιας κυρίας]]* (1996). Επίσης, έλαβε υποψηφιότητα για Βραβείο Έμμυ ως παραγωγός για το *Shelley Duvall's Faerie Tale Theatre*, στο οποίο ήταν επίσης αφηγήτρια και πρωταγωνίστρια, και για άλλες σειρές για παιδιά. Η πιο πρόσφατη ερμηνεία της Ντιβάλ ήταν στο *The Forest Hills* (2023).

Απεβίωσε στον ύπνο της, συνεπεία επιπλοκών διαβήτη, στην οικία της στο Μπλάνκο του Τέξας στις 11 Ιουλίου 2024, τέσσερεις ημέρες μετά τα 75α γενέθλιά της.

## Φιλμογραφία

## Παραπομπές


Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανοί παραγωγοί ταινιών
Κατηγορία:Αμερικανίδες τραγουδίστριες
Διεθνή Σχολεία Ντογά

Τα **Διεθνή Σχολεία Ντογά** (DIS) είναι διεθνή σχολεία στην ΤΔΒΚ. Τα σχολεία ιδρύθηκαν από τους Μαρκ και Χέιραν Άνγουιν το 2001 και έγινε το πρώτο σχολείο που παρείχε την αγγλική εθνική ύλη στη Τουρκική Δημοκρατία της Βόρειας Κύπρου. Βρίσκεται στο Καζαφάνι της Κερύνειας.

## Επισκόπηση
Το σχολείο άνοιξε με το όνομα Σάνι Λέιν το 2001 ως ανεξάρτητο δημοτικό σχολείο με 12 μαθητές. Έχει επεκταθεί σε σχολείο όλων των βαθμίδων, εξυπηρετώντας μαθητές από 6 μηνών έως 16 ετών. Σήμερα έχει περίπου 250 μαθητές και πάνω από 25 δασκάλους.

Στις 25 Ιουνίου 2010 το σχολείο μετονομάστηκε σε Βρετανική Ακαδημία της Βόρειας Κύπρου. Τα Σχολεία Ντογά απέκτησαν το σχολείο τον Αύγουστο του 2011, μετονομάζοντας το σε Βρετανική Ακαδημία-Σχολείο Ντογά (Doğa Koleji British Academy).

Το όνομα του σχολείου άλλαξε σε Διεθνή Σχολεία Ντογά, μετακομίζοντας από το κτίριο στον Καραβά στο Καζάφανι το 2016.

## Παραπομπές


Κατηγορία:Σχολεία στην Τουρκική Δημοκρατία της Βόρειας Κύπρου
Τόμας Γουόλς

Ο **Τόμας Γουόλς** (γεννήθηκε 1 Μαρτίου 1992) είναι Νεοζηλανδός αθλητής του στίβου, που ειδικεύεται στο αγώνισμα της σφαιροβολίας. Είναι ο κάτοχος του ρεκόρ Νέας Ζηλανδίας με επίδοση 22,90 μέτρα, που έριξε στο Παγκόσμιο Πρωτάθλημα Στίβου 2019.

## Καριέρα
Δεν είχε κατακτήσει κάποιο διεθνές μετάλλιο σε κατηγορία νέων και εφήβων.

Το πρώτο του μετάλλιο κατακτήθηκε σε μεγάλη κατηγορία, ένα χάλκινο στο Παγκόσμιο Πρωτάθλημα Κλειστού Στίβου 2014. Την ίδια χρονιά κατέκτησε το ασημένιο μετάλλιο στους Κοινοπολιτειακούς Αγώνες.

Στο Παγκόσμιο Πρωτάθλημα Στίβου 2015 στο Πεκίνο, κατέκτησε την 4η θέση, κάνοντας όμως με 21.58 μέτρα ρεκόρ Ωκεανίας, και φυσικά Νέας Ζηλανδίας.

Στην Ολυμπιακή χρονιά, κατέκτησε το χρυσό μετάλλιο στο Παγκόσμιο Πρωτάθλημα Κλειστού Στίβου 2016 στο Πόρτλαντ με επίδοση 21.78 μέτρα. Στον μεγαλύτερο αγώνα του 2016, στους Ολυμπιακούς Αγώνες, κατέκτησε την τρίτη θέση και το χάλκινο μετάλλιο πίσω από τους Αμερικανούς, με επίδοση 21.36 μέτρων.

Στο Παγκόσμιο Πρωτάθλημα Στίβου 2017 κατέκτησε την πρωτιά και το χρυσό μετάλλιο, με επίδοση πάνω από τα 22 μέτρα στον τελικό, έχοντας κάνει 22.14 μέτρα (φετινή καλύτερη επίδοση) στον προκριματικό γύρο.

Δύο χρόνια μετά από την επιτυχία στο Πόρτλαντ, ο Γουόλς υπερασπίστηκε τον τίτλο του στο Παγκόσμιο Πρωτάθλημα Κλειστού Στίβου 2018 στο Μπέρμιγχαμ, με βολή στα 22.31 μέτρα, που ήταν ρεκόρ πρωταθλήματος. Στους Κοινοπολιτειακούς Αγώνες 2018 στη Χρυσή Ακτή, κέρδισε μεν τον αγώνα με βολή στα 21.41 μέτρα, έκανε όμως και μια βολή στα 22.45 μέτρα, καταρρίπτοντας το προηγούμενο ρεκόρ αγώνων για παραπάνω από 80 εκατοστά.

Στο Παγκόσμιο Πρωτάθλημα Στίβου 2019 ο Γουόλς, μπορεί να έκανε επίδοση που να συγκαταλέγεται στις 10 καλύτερες όλων των εποχών στο αγώνισμα (22.90 μ), αλλά ήταν μόλις τρίτος. Σε αυτόν τον αγώνα οι τρεις πρώτοι είχαν διαφορά μόλις ενός εκατοστού.

## Στατιστικά

### Ατομικά ρεκόρ

; Ανοιχτός

* Σφαιροβολία – 22.90 μ (2019) Ρεκόρ Κοινοπολιτείας  
* Δισκοβολία – 53.58 μ (2014)

; Κλειστός

* Σφαιροβολία – 22.31 μ (2018)  

### Ρεκόρ περιόδων στη σφαιροβολία

## Παραπομπές


## Εξωτερικοί σύνδεσμοι
* Ο 

Κατηγορία:Νεοζηλανδοί αθλητές του στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Παγκόσμιοι πρωταθλητές στίβου 
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Χάλκινοι Ολυμπιονίκες του στίβου
Κατηγορία:Νικητές Diamond League
Κατηγορία:Αθλητές του στίβου στους Θερινούς Ολυμπιακούς Αγώνες 2024
Α΄ κατηγορία ΠΟΑΣΠ 2016-17

Η **Α΄ κατηγορία ΠΟΑΣΠ 2016-17** αποτέλεσε το 45ο πρωτάθλημα στη Α΄ κατηγορίας ΠΟΑΣΠ. Το πρωτάθλημα κέρδισε η  για τρίτη φορά στην ιστορία της.

## Σύστημα διεξαγωγής
Στο πρωτάθλημα της Α΄ κατηγορίας ΠΟΑΣΠ 2016-17 συμμετείχαν 12 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι δύο τελευταίες ομάδες υποβιβάστηκαν στο πρωτάθλημα Β΄ κατηγορίας ΠΟΑΣΠ 2017-18.

Η πρωταθλήτρια ομάδα εξασφάλιζε τη συμμετοχή της στο Πρωτάθλημα Πρωταθλητριών ΣΤΟΚ 2016-17. Επιπρόσθετα, η πρωταθλήτρια ομάδα και οι ομάδες που τερμάτιζαν στην δεύτερη και τρίτη θέση είχα δικαίωμα συμμετοχή στο Πρωτάθλημα Ένταξης ΣΤΟΚ 2017, μέσα από τα οποίο καθορίζονταν οι ομάδες που θα συμμετείχαν την επόμενη ποδοσφαιρική περίοδο στην Επίλεκτη Κατηγορία ΣΤΟΚ 2017-18.

### Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

## Ομάδες, στάδια και τοποθεσίες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τα στάδια που χρησιμοποίησαν:

## Βαθμολογία
Η τελική βαθμολογία του πρωταθλήματος ήταν:

Πηγή: 

Σημείωση:
*4Στην Χρυσομηλιά επιβλήθηκε ποινή αφαίρεσης 3 βαθμών.
*5Ο Ευαγόρας ξεκίνησε το πρωτάθλημα με -3 βαθμούς.


Ισοβαθμίες:
αΑΕΚ-Ποσειδώνας 2-2, Ποσειδώνας-ΑΕΚ 0-0
βΧρυσομηλιά-Ακρίτας 2-2, Ακρίτας-Χρυσομηλιά 0-1
γΑ.Ε. Αμπελίτης-Μιλτιάδης 1-1, Μιλτιάδης-Α.Ε. Αμπελίτης 3-4


Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.

## Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:

Πηγή: 

## Παραπομπές


## Δείτε επίσης

* Α΄ κατηγορία ΠΟΑΣΠ
* Κύπελλο ΠΟΑΣΠ 2016-17

Κατηγορία:Α΄ κατηγορία ΠΟΑΣΠ
Κατηγορία:Εγχώρια ποδοσφαιρικά πρωταθλήματα 2016–2017